Băsescu: Dacă trebuie să aleg dintre Ciucă, Ciolacu și Geoană la prezidențiale, nu mă duc la vot
Fostul președinte Traian Băsescu a declarat duminică seară, la Digi24, întrebat pe cine dintre Nicolae Ciucă, Marcel Ciolacu și Mircea Geoană ar vota la prezidențiale, că, dacă acestea ar fi opțiunile, ar prefera să nu meargă la vot. Despre Ciucă spune că generalii ar trebui „să-și mănânce pensiile speciale și să lase politica pentru politicieni”, iar despre Ciolacu afirmă că „e un merticar care le învârte, le întoarce și le zăpăcește”. În ce îl privește pe Geoană, Băsescu spune că „l-a bătut oriunde l-a prins” și că „pe cont propriu nu va intra în turul 2”.